618 A MAGYAR TUD. TÁRSASÁG ÉRTEKEZÉSEI. 
az alperes felet a jobbágynak minden vagyonával együtti visszabocsátásában, 
s a pörbeli költségnek megtéritésében, és mindegyik jogtalanul visszatartóz- 
tatott jobbágyra nézve 100 forintban marasztalni, és itéletét az alperes jó- 
szágaiból végrehajtani köteleztessék. — 2) Hogy, ha e pörnek ilyképeni 
bevégzése után sem bocsáttatnának a jobbágyok vissza, az alperes a máso- 
dik pörben a költségnek megtéritésén túl 200 forintban , a harmadikban 
pedig szinte a költségeknek megtérítésén fölül azon majornak vagy jószág- 
résznek veszteségében marasztaltassék, és azt a nyertes fél a jobbágyletar- 
tóztatónak csak illendő becsüárának letétele mellett és a letartóztatott job- 
bágynak kiadása után tartozzék visszabocsátani , a vesztes félnek e perek- 
ben csak a birtokon kivúli feljebbvitel és perújítás engedtetvén meg, és a 
földesúrnak ezeken túl fölmaradván azon joga is, melynél fogvást szöke- 
vény jobbágyát az1556:31-ik cikk szerint önhatalmúlag is befogathatja. — 
3) Hogy a törvény-megkivánta tanúvallatás a jobbágy letartóztatása helyé- 
nek színén is és a vármegyének segélynyujtásával is véghezvihető, és hogy 
a fenkijelölt büntetések alá azok is, kik az általok letartóztatott jobbágyot 
idő közben máshová átszállítanák , vétetendők. — 4) Hogy ezen törvény- 
cikknek rendelete Horvátországra és Slavóniára is kiterjedjen. 
A 61-ik ágazat, mely az oly szabadsorsú vagy felszabadított nemte- 
telen emberekról, kik földesuraknak jószágain megtelepülvén , jobbágyi , 
bérlői vagy zselléri köteleztetést szerződés mellett magokra vállaltak, azt 
rendeli, hogy a földesuraiknak szerződéseik tartalma szerint legyenek le- 
kötelezettek, a szerződés nélkül letelepülők pedig tartozásaiknak teljesí- 
tése után szabadon elköltözhessenek. 
A 62-ik ágazat, mely a földesurakat jobbágyaiknak egy vármegyéből 
másikba átvitelétől, — kivéve, ha kiket tulajdon szolgálataikra alkalmazni 
akarnának , vagy ha azon vármegyében felesleges és ott semmihez sem al- 
kalmazható jobbágyaik volnának, — szigorúan eltiltja, és ha ezen tör- 
vénynek rendelete ellen áthelyezett jobbágyaikat birói intésre vissza nem 
hoznák , őket a vármegyei tisztviselőségnek felszólítására a szolgabíró ál- 
tal azoknak vérdíjaikkal büntettetni, és vagy visszahelyezésökre, vagy tel- 
keiknek más jobbágyokkali betöltésére szoríttatni, s a vérdijakat pedig a 
vármegyének köz szükségeire fordíttatni parancsolja. 
A 63-ik ágazat, mely az adózó népnek az adószedók visszaélései ál- 
tali nyomatásának megelőzésére rendeli: 1) Hogy az 1647 : 37-ik cikknek 
rendelete oly földesurakról is értessék, kik jobbágyaiktól adóilletőségök- 
